《鹧鸪天 其五 甲子十一月十四日寿内子》
宋代·郭应祥

鸾诰双双妇与姑。家尊荣宦到中都。暂时花县飞凫舄，新看芝庭捧鹤书。

梅欲放，柳将舒。诞辰先占一阳初。清心堂下围红处，剩有长生酒满壶。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。